Verdagte vas ná sakeman se lyk in rivier gevind is | Maroela Media
Verdagte vas ná sakeman se lyk in rivier gevind is
'n Man is in hegtenis geneem in verband met die moord op die sakeman Eric Lyell (68), 'n gesiene en geliefde sakeman wie se liggaam Saterdagmiddag in die Vaalrivier gevind is.
Dr. Clarissa Gerber, Eric Lyell (68) se dogter, het Dinsdagoggend aan Maroela Media gesê die verdagte se ouma het jare lank by hulle gewoon en hulle help grootmaak. Lyell se ander kinders is George, ook 'n prokureur, en John, wat oorsee as vlieënier werk.
Die verdagte se ouma het reeds afgetree en woon nie meer by haar pa in Drie Riviere nie, vertel Clarissa.
Verbygangers het Satermiddag 'n man se liggaam in die Vaalrivier langs die R59 sien dryf en die polisie is ontbied. Hy is na die Sebokeng-hospitaal gebring, waar Clarissa en haar man, dr. Niël Gerber, haar pa se lyk uitgeken het.
Sy selfoon is later nagespeur in Sharpeville en die stokoue Volkswagen Jetta waaroor hy baie erg was al het hy weeldemotors besit, by Builders in Vereeniging op pad Vanderbijlpark toe.
Ao. Simon Mofokotsane, polisiewoordvoerder, het Dinsdagoggend by navraag die 30-jarige verdagte se inhegtenisneming vir ondervraging bevestig, maar kon nog nie nadere besonderhede verstrek nie.
Lyell word Donderdag om 11:00 vanuit die NG Kerk Drie Riviere-Oos begrawe.
Stilfontein 'kalm' terwyl taakspan vraestelle hermerk
ñ Mens dink jy doen goed aan ander wat swaar kry , maar baie keer stel hulle jou die meeste teleur.
Ons sal moet leer om selfwerksaam te wees. Meeste misdaad gebeur gebeur deur mense wat vir jou werk. Direk of indirek.
Ek laat kom geen vreemdes meer op my weef nie. Terwyl ander aewende laan kyk hou ek my besig met takies in en om die huis.
Al oor en oor bewys!!!!!!
Daar is mense wat net te goedhartig is en dan gebeur dit.
Dit was dus iemand aan hom bekend en vir wie hy vroeer gehelp en bygestaan het, die makste hond byt die seerste, tragies, sterkte aan die familie.